慧淨法師 輯

淨土宗宗旨法語

前言

淨土教藏，浩若煙海，古今著述，不可計數；擷其不變之精神，列為四句：

信受彌陀救度，專稱彌陀佛名，  
願生彌陀淨土，廣度十方眾生。

此即「淨土宗宗旨」。前二句明因行、方法，後二句示目的、果益，一宗之大要備矣。

得魚忘筌之人，但取數語；徵言採信之徒，要須廣文。故今敬集相關經論釋之文，並古德佳句，成為一冊名《淨土宗宗旨法語》，按上四句分為四章，法度森嚴，條目分明，能令學人開卷有益，觸目皆真，咸生無上信，同發大悲心，自信教人信，真成報佛恩。

此《淨土宗宗旨法語》與《淨土宗特色》法語為互具互含、相輔相成之姐妹篇，取文大同，編排有異，正可互相對照。

目　錄

[壹、信受彌陀救度 三](#_Toc442541351)

[一、舉三經顯示彌陀慈悲救度 四](#_Toc442541352)

[二、舉他經顯示諸佛慈悲救度 八](#_Toc442541353)

[三、諸佛不救者，彌陀能救度 十一](#_Toc442541354)

[四、信受之法語 十四](#_Toc442541355)

[貳、專稱彌陀佛名（本願稱名） 二六](#_Toc442541356)

[參、願生彌陀淨土（凡夫入報，業成不退） 七六](#_Toc442541357)

[肆、廣度十方眾生 一一八](#_Toc442541358)

淨土宗宗旨法語（增減由人）

淨土宗宗旨，概括為四句偈：

信受彌陀救度，  
專稱彌陀佛名，  
願生彌陀淨土，  
廣度十方眾生。

前兩句為方法，分為安心與起行；後兩句為目的，即是自利與利他。

方法

目的

安心**—**信受彌陀救度（明救度法門）

起行**—**專稱彌陀佛名（明救度方法）

自利**—**願生彌陀淨土（明救度目標）

利他**—**廣度十方眾生（明救度目的）

淨土宗宗旨

信願行、信行願，意皆同，然從彌陀救度言：

救度之方法即是念佛，如善導大師言「念佛三昧為宗」，故接著提出行——宗．方法。

救度之目標即是往生，如善導大師言「願生淨土為體」，故接著提出願——體．目標。

願排在第三，與第四目的呼應故。

# 壹、信受彌陀救度

││淨土宗是彌陀慈悲救度的法門

✽善導大師言：

⒈諸佛大悲於苦者，心偏愍念，常沒眾生，是以勸歸淨土。  
亦如溺水之人，急須偏救；岸上之者，何用濟為？（《觀經疏》）

⒉汝一心正念直來，我能護汝；  
眾不畏墮於水火之難。（《觀經疏》）

⒊以佛願力：五逆十惡，罪滅得生；  
謗法闡提，迴心皆往。（《法事讚》）

## 一、舉三經顯示彌陀慈悲救度

✽《大經》言：

⒈如來以無盡大悲，矜哀三界，所以出興於世，  
光闡道教，欲拯濟群萌，惠以真實之利。

⒉心或不堪常行施，廣濟貧窮免諸苦，  
利益世間使安樂，不成救世之法王。  
能救一切諸世間，生老病死眾苦惱。（《如來會》）

⒊為彼群生大導師，度脫老死令安穩。  
輪迴諸趣眾生類，速生我剎受快樂。  
常運慈心拔有情，度盡阿鼻苦眾生。（《莊嚴經》）

⒋三惡道中，地獄餓鬼畜生，皆生我剎，受我法化，不久悉成佛。

（《莊嚴經》）

⒌第一願：設我得佛，國有地獄、餓鬼、畜生者，不取正覺。

⒍吾誓得佛，普行此願，一切恐懼，為作大安。

⒎令我於世速成正覺，拔諸生死勤苦之本。

⒏拔人勤苦生死根本，悉令如佛。（《平等覺經》）

⒐令我作佛，國土第一，其眾奇妙，道場超絕，  
國如泥洹，而無等雙。  
我當愍哀，度脫一切，十方來生，心悅清淨，  
已至我國，快樂安穩。

⒑我於無量劫，不為大施主，普濟諸貧苦，誓不成等覺。  
☉見六道眾生，貧窮無智慧。（《法華經》）

⒒為諸庶類作不請之友；荷負群生為之重擔。  
以不請之法施諸黎庶。  
如純孝之子愛敬父母，於諸眾生視若自己。

⒓為眾開法藏，廣施功德寶。  
專求清白之法，以惠利群生。  
令諸眾生，功德成就。

⒔當來之世，經道滅盡，我以慈悲哀愍，特留此經，止住百歲。其有眾生，值斯經者，隨意所願，皆可得度。

✽《觀經》言：

⒈佛心者，大慈悲是，以無緣慈，攝諸眾生。

⒉為未來世一切眾生，為煩惱賊之所害者。（顯示「惡苦眾生」是「往生正機」）

⒊佛告韋提希：汝是凡夫，心想羸劣。（顯示「凡夫為本」）

⒋世尊，如我今者，以佛力故，見彼國土（顯示「佛力救度」）。若佛滅後，諸眾生等濁惡不善，五苦所逼，云何當見阿彌陀佛極樂世界？（顯示「惡苦眾生」是「往生正機」）

⒌九品善惡凡夫，十惡、破戒、五逆，臨終地獄相現之眾生。

✽《小經》言：

於五濁惡世，為諸眾生，說是一切世間難信之法。  
（顯示「惡苦眾生」是「往生正機」）

## 二、舉他經顯示諸佛慈悲救度

⒈大慈，與一切眾生樂；大悲，拔一切眾生苦。（《智論》）

⒉我為救度一切眾生，發菩提心。  
我願保護一切眾生，終不棄捨。  
我當於彼諸惡道中，代諸眾生受種種苦，令其解脫。  
我當普為一切眾生備受眾苦，令其得出無量生死。  
我寧獨受如是眾苦，不令眾生墮於地獄。  
以身為質，救贖一切惡道眾生，令得解脫。  
彼諸眾生，不能自救，何能救他；唯我一人，志獨無侶。  
隨宜救護一切眾生，令出生死。  
度脫眾生，常無休息，無有疲厭。（《華嚴經》）

⒊但願眾生得離苦，不為自己求安樂。（《華嚴經》）

⒋三界無安猶如火宅，眾苦充滿甚可怖畏。  
今此三界皆是我有，其中眾生悉是吾子。  
而今此處多諸患難，唯我一人能為救護。（《法華經》）

⒌唯佛獨是眾生父，於煩惱火而救拔。（《大集經》）

⒍十方如來，憐念眾生，如母憶子。（《楞嚴經》）

⒎我哀愍汝等諸天人民，甚於父母念子。（《大經》）

⒏如來等視一切眾生，猶如一子。  
譬如一人而有七子，是七子中一子遇病，  
父母之心非不平等，然於病子心則偏多。  
如來亦爾，於諸眾生非不平等，然於罪者心則偏重，  
於放逸者，佛則慈念。（《涅槃經》）

⒐譬如長者唯有一子，其子得病父母亦病，若子病癒父母亦癒。  
菩薩如是，於諸眾生，愛之若子。  
眾生病則菩薩病，眾生病癒菩薩亦癒。  
眾生苦惱我苦惱，眾生安樂我安樂。（《維摩經》）

⒑佛光所照，常照如此，無間無救，諸苦眾生。  
佛心所緣，常緣此等，極惡眾生。  
諸佛心者，是大慈悲，慈悲所緣，緣苦眾生。  
若見眾生，受苦惱時，如箭入心，欲拔其苦。（《觀佛三昧經》）

⒒菩薩於惡人所起慈悲心，深於善人。（《菩薩地持經》）

⒓積大誓願，慈悲眾生，求頭與頭，求眼與眼，一切所求，盡能周給。（《雜譬喻經》）

## 三、諸佛不救者，彌陀能救度

⒈是一千四佛所放捨者，所謂眾生厚重煩惱。  
專行惡業，如是眾生，諸佛世界，所不容受。  
如是眾生，斷諸善根，離善知識，常懷瞋恚，皆悉充滿娑婆世界；悉是他方諸佛世界之所擯棄，以重業故。（《悲華經》）

⒉諸佛所證，平等是一；若以願行來收，非無因緣。  
然彌陀世尊，本發深重誓願，以光明名號攝化十方，但使信心求念；上盡一形，下至十聲、一聲等，以佛願力，易得往生。  
是故釋迦，及以諸佛，勸向西方，為別異耳。（《往生禮讚》）

⒊娑婆化主，因其請故，即廣開淨土之要門；  
安樂能人，顯彰別意之弘願。  
其「要門」者，即此《觀經》定散二門是也。  
定即息慮以凝心，散即廢惡以修善。  
迴斯二行，求願往生也。  
言「弘願」者，如《大經》說：「一切善惡凡夫得生者，莫不皆乘阿彌陀佛大願業力為增上緣也。」（《觀經疏》）

⒋四弘誓願「眾生無邊誓願度」，  
別意弘願「彌陀悲願度眾生」。

⒌三惡火坑，臨臨欲入。若不舉足以救迷，業繫之牢，何由得免？為斯義故，立撮即行，不及端坐以赴機也。（《觀經疏》）

⒍四十八願殷勤喚，乘佛願力往西方。（《法事讚》）

⒎四十八願度眾生，逆惡歸心也來迎；  
非是混濫無簡擇，憐彼是佛尚未成。（印光偈語）

## 四、信受之法語

✽《大經》言：

⒈《無量壽經》「第十八願文」（《淨土宗聖教集》六六頁）：  
設我得佛，十方眾生，至心信樂，欲生我國，乃至十念，  
若不生者，不取正覺。

⒉《無量壽經》「第十八願成就文」（九一頁）：  
諸有眾生聞其名號，信心歡喜乃至一念，  
至心迴向願生彼國，即得往生住不退轉。

⒊《無量壽經》「流通分」之文（一三三頁）：  
其有得聞彼佛名號，歡喜踴躍乃至一念，  
當知此人為得大利，則是具足無上功德。

⒋《無量壽經》「彌勒不敢有疑」之文（一一二頁）：  
彌勒白佛言：「受佛重誨，專精修學，如教奉行，不敢有疑。」

⒌《無量壽經》「信疑得失」之文（一二八、一三○頁）：  
若有眾生，以疑惑心修諸功德，願生彼國，不了佛智、不思議智、不可稱智、大乘廣智、無等無倫最上勝智，於此諸智疑惑不信；然猶信罪福，修習善本，願生其國。  
此諸眾生，生彼宮殿，壽五百歲；常不見佛，不聞經法，不見菩薩、聲聞聖眾。是故於彼國土，謂之胎生。  
若有眾生，明信佛智乃至勝智，作諸功德，信心迴向。此諸眾生，於七寶華中自然化生，跏趺而坐。須臾之頃，身相光明、智慧功德，如諸菩薩具足成就。  
彌勒當知，其有菩薩生疑惑者，為失大利。

⒍《無量壽經》「過火聞法」之文（一三三頁）：  
設有大火，充滿三千大千世界，要當過此，聞是經法，  
歡喜信樂，受持讀誦，如說修行。

✽《小經》言：

⒈汝等眾生，當信是《稱讚不可思議功德一切諸佛所護念經》。

⒉汝等皆當信受我語及諸佛所說。

⒊汝等有情，皆應信受如是稱讚不可思議佛土功德一切諸佛攝受法門。(《稱讚淨土佛攝受經》)

⒋聞佛所說，歡喜信受，作禮而去。

⒌一切大眾，聞佛所說，皆大歡喜，信受奉行。(《稱讚淨土佛攝受經》)

✽龍樹《易行品》：

‧「信疑得失」之偈（一九七頁）：

若人種善根，疑則華不開，信心清淨者，華開則見佛。

✽曇鸞《往生論註》：

⒈「信佛因緣，便得往生」之文（二三○頁）：  
易行道者：謂但以信佛因緣，願生淨土，乘佛願力，便得往生彼清淨土；  
佛力住持，即入大乘正定之聚，正定即是阿毗跋致。譬如水路，乘船則樂。

⒉「信佛因緣，皆得往生」之文（二七六頁）：  
但令不誹謗正法，信佛因緣，皆得往生。

⒊「三不信」之文（二八四頁）：  
又有三種不相應：一者信心不淳，若存若亡故；二者信心不一，無決定故；三者信心不相續，餘念間故。

⒋「他力論‧當生信心」之文（三三五、三三六、三三七頁）：  
有何因緣，言「速得成就阿耨多羅三藐三菩提」？  
覈求其本，阿彌陀如來為增上緣。  
凡是生彼淨土，及彼菩薩、人天所起諸行，皆緣阿彌陀如來本願力故。  
何以言之？若非佛力，四十八願便是徒設。  
今的取三願，用證義意。……  
緣佛願力故，十念念佛，便得往生。……  
以斯而推，他力為增上緣，得不然乎！  
愚哉，後之學者！聞他力可乘，當生信心，勿自局分也。

✽曇鸞《讚阿彌陀佛偈》：

⒌「信心歡喜」之偈（三四八頁）：  
諸聞阿彌陀德號，信心歡喜慶所聞，  
乃暨一念至心者，迴向願生皆得往。

✽善導《觀經疏》：

⒈「生信無疑」之文（四七七頁）：  
生信無疑，乘佛願力，悉得生也。

⒉「二種深信」之文（六四七頁）：

一者決定深信：自身現是罪惡生死凡夫，曠劫以來常沒常流轉，無有出離之緣。

二者決定深信：彼阿彌陀佛四十八願，攝受眾生；無疑無慮，乘彼願力，定得往生。

⒊「由若金剛」之文（六五四頁）：  
此心深信，由若金剛，不為一切異見、異學、別解、別行人等之所動亂破壞。

⒋「不生疑怯」之文（六五七頁）：  
此人既聞此遣彼喚，即自正當身心，決定尋道直進，不生疑怯退心。

⒌「信順二尊」之文（六五九頁）：  
信順二尊之意，不顧水火二河，念念無遺，乘彼願力之道。

✽善導《往生禮讚》：

⒍「二種深信」之文（八五五頁）：  
深心即是真實信心：信知自身是具足煩惱凡夫，善根薄少，流轉三界，不出火宅；  
今信知彌陀本弘誓願，及稱名號，下至十聲一聲等，定得往生。乃至一念無有疑心，故名深心。

⒎「信心求念」之文（八五九頁）：  
彌陀世尊，本發深重誓願，以光明名號攝化十方，但使信心求念。

⒏「自信教人信」之文（八七七頁）：  
自信教人信，難中轉更難，大悲傳普化，真成報佛恩。

✽善導《般舟讚》：

⒐「無上信心」之文（九二○頁）：  
釋迦如來實是慈悲父母，種種方便，發起我等無上信心。

⒑「直入不疑」之偈（九三六頁）：  
普願有緣同行者，專心直入不須疑。

⒒「人人有分」之偈（九四一頁）：  
忽爾思量彼快樂，人人有分不須疑。

✽善導《法事讚》：

⒓「無問罪福」之偈（七九九頁）：  
無問罪福時多少，心心念佛莫生疑。

✽元照《彌陀經義疏》：

‧「決誓猛信，超越成佛」之文：  
念佛法門，不簡智愚豪賤，不論久近善惡，唯取決誓猛信。臨終惡相，十念往生。具縛凡夫，屠沽下類，剎那超越成佛之法，可謂一切世間甚難信也。

✽蓮池《彌陀疏鈔》：

⒈「最先根本」之文：  
求生淨土，信為最先。從始至終，信為根本。

⒉「諦信不疑」之文：  
念佛往生，但諦信不疑而已，何復擬議為哉。

⒊「生佛不二」之文：  
信生佛不二，眾生念佛，定得往生，究竟成佛。

⒋「萬信萬生」之文：  
往生淨土，要須有信。千信即千生，萬信即萬生。

✽蕅益《靈峰宗論》「信為其首」文：

⒈一切罪中，疑罪為最；一切功德，信為其首。

✽蕅益《彌陀要解》「淨土指南」文：

⒉深信發願，即是無上菩提；合此信願，的為淨土指南。

✽印光法語：

⒈淨土法門，若信得及，何善如之。

⒉淨土法門，唯信為本。信得極，五逆十惡，皆能往生。

⒊淨土法門，為佛法中最平常、最高深之法門；  
若非宿具善根，實難深生正信。

⒋果能生死心切，信得及，不生一念疑惑之心，則雖未出娑婆，已非娑婆之久客；未生極樂，即是極樂之嘉賓。

⒌能於此法，深生信心，雖是具縛凡夫，其種性已超二乘之上。  
喻如太子墮地，貴壓群臣。

⒍若能信受，可謂超格大丈夫。

⒎信之一法，可不急急講求，以期深造其極乎哉！

# 貳、專稱彌陀佛名（本願稱名）

⒈《觀經疏》「一向專稱」之文（《淨土宗聖教集》七一○頁）：  
雖說定散兩門之益，望佛本願，意在眾生一向專稱彌陀佛名。

⒉《無量壽經》「第十八願文」（六六頁）：  
設我得佛，十方眾生，至心信樂，欲生我國，乃至十念，  
若不生者，不取正覺；唯除五逆，誹謗正法。

⒊《無量壽經》「第十八願成就文」（九一頁）：  
諸有眾生，聞其名號，信心歡喜，乃至一念，  
至心迴向，願生彼國，即得往生，住不退轉；  
唯除五逆，誹謗正法。

⒋《無量壽經》「流通分」之文（一三三頁）：  
其有得聞彼佛名號，歡喜踴躍乃至一念，  
當知此人為得大利，則是具足無上功德。

⒌《無量壽經》「第十八願成就偈」（九六頁）：  
其佛本願力，聞名欲往生，皆悉到彼國，自致不退轉。

⒍《莊嚴經》「念佛往生成佛」之偈：  
我若成正覺，立名無量壽，眾生聞此號，俱來我剎中；  
如佛金色身，妙相悉圓滿，亦以大悲心，利益諸群品。

⒎《大集月藏經》「罕一得道」之文（四○八頁）：  
末法億億人修行，罕一得道；唯依念佛，得度生死。（取意）

⒏《般舟三昧經》「當念我名」之文（八一八頁）：  
欲來生者，當念我名，莫有休息，即得來生。  
佛言：專念故得往生。

⒐《無量壽經》「第十七願文」（六六頁）：  
設我得佛，十方世界無量諸佛，不悉咨嗟稱我名者，不取正覺。

⒑《無量壽經》「第十七願成就文」：  
十方恆沙，諸佛如來，皆共讚歎，無量壽佛，威神功德，  
不可思議！（九一頁）  
無量壽佛，威神無極，十方世界，無量無邊，不可思議，  
諸佛如來，莫不稱歎。（九四頁）

⒒《無量壽經》「三誓偈」（七二頁）：  
我建超世願，必至無上道，斯願不滿足，誓不成等覺。  
我於無量劫，不為大施主，普濟諸貧苦，誓不成等覺。  
我至成佛道，名聲超十方，究竟有不聞，誓不成等覺。

⒓《觀經》「法界身」之文（一五七頁）：  
諸佛如來是法界身，入一切眾生心想中。

⒔《觀經》「光明遍照」之文（一五九頁）：  
光明遍照十方世界，念佛眾生攝取不捨。

⒕《觀經》「稱名滅罪」之文（一七九頁）：  
如是至心，令聲不絕，具足十念，稱南無阿彌陀佛。  
稱佛名故，於念念中，除八十億劫生死之罪。

⒖《觀經》「芬陀利華」之文（一八一頁）：  
若念佛者，當知此人，則是人中芬陀利華；  
觀世音菩薩、大勢至菩薩，為其勝友；  
當坐道場，生諸佛家。

⒗《觀經疏》「念佛超絕」之文（七○八頁）：  
念佛三昧功能超絕，實非雜善得為比類。

⒘《觀經疏》「五種嘉譽」之文（七○九頁）：  
若念佛者，即是人中好人，人中妙好人，人中上上人，人中稀有人，人中最勝人也。

⒙《觀經疏》「二聖為友」之文（七○九頁）：  
專念彌陀名者，即觀音、勢至，常隨影護，亦如親友知識。

⒚《觀經》「流通持名」之文（一八一頁）：  
佛告阿難：「汝好持是語，持是語者，即是持無量壽佛名。」

⒛《觀經疏》「一向專念」之文（七一○頁）：  
上來雖說定散兩門之益，望佛本願，意在眾生一向專稱彌陀佛名。

21.《小經》「少善不生」之文（九頁）：  
不可以少善根福德因緣得生彼國。

22.《梵文小經》「少善不生」之文：  
眾生不因此世，所作善行，得生彼國。

23.《小經》「執持名號」之文（九頁）：  
聞說阿彌陀佛，執持名號……一心不亂。

24.《稱讚淨土佛攝受經》「功德名號」之文（三一頁）：  
得聞如是無量壽佛，無量無邊、不可思議、功德名號。

25.《佛說阿彌陀佛根本秘密神咒經》：  
阿字十方三世佛，彌字一切諸菩薩，  
陀字八萬諸聖教，三字之中是具足。

26.《易行品》「本願取意文」（一九六頁）：  
阿彌陀佛本願如是：若人念我，稱名自歸，即入必定，得阿耨多羅三藐三菩提；是故常應憶念。

27.《易行品》「稱名不退」之偈（一八九頁）：  
若人欲疾至，不退轉地者，  
應以恭敬心，執持稱名號。

28.《易行品》「即時不退」之偈（一九六頁）：  
人能念是佛，無量力功德，  
即時入必定，是故我常念。

29.《易行品》「華開見佛」之偈（一九七頁）：  
若人種善根，疑則華不開，  
信心清淨者，華開則見佛。

30.《往生論》「觀佛本願力」之偈（二一三頁）：  
觀佛本願力，遇無空過者，  
能令速滿足，功德大寶海。

31.《往生論》「如實修行」之文（二一四頁）：  
稱彼如來名，如彼如來光明智相，如彼名義，欲如實修行相應故。

32.《往生論註》「名號破滿」之文（二八四頁）：  
無礙光如來名號，能破眾生一切無明，能滿眾生一切志願。

33.《往生論註》「功德名號」之文（二七九頁）：  
阿彌陀如來真實清淨無量功德名號。

34.《往生論註》「寶珠名號」之文（三○七頁）：  
阿彌陀如來至極無生清淨寶珠名號。

35.《往生論註》「緣佛願力」之文（三三六頁）：  
緣佛願力故，十念念佛，便得往生。

36.《安樂集》「名號度生」之文（三六二頁）：  
諸佛如來有無量名號，若總若別，其有眾生，繫心稱念，莫不除障獲益，皆生佛前，即是名號度眾生。

37.《安樂集》「本願取意文」（四○八頁）：

‧若有眾生，縱令一生造惡，臨命終時，十念相續，稱我名字，若不生者，不取正覺。

‧縱使一形造惡，但能繫意專精，常能念佛，一切諸障自然消除，定得往生。

38.《觀經疏》「一一願言」之文（四八四頁）：  
法藏比丘，在世饒王佛所行菩薩道時，發四十八願，一一願言：「若我得佛，十方眾生，稱我名號，願生我國，下至十念，若不生者，不取正覺。」（本願取意文）

39.《觀經疏》「唯明專念」之文（六一五頁）：  
《無量壽經》四十八願中，唯明專念彌陀名號得生。

40.《觀念法門》「乘我願力」之文（八三四頁）：  
若我成佛，十方眾生，願生我國，稱我名字，下至十聲，  
乘我願力，若不生者，不取正覺。

41.《往生禮讚》「四十八字願成釋」（九一五頁）：  
若我成佛，十方眾生，稱我名號，下至十聲，若不生者，  
不取正覺；  
彼佛今現，在世成佛，當知本誓，重願不虛，眾生稱念，  
必得往生。

42.《觀經疏》「本願取意文」（四六六頁）：  
一心信樂，求願往生，上盡一形，下收十念，乘佛願力，  
莫不皆往。

43.《觀經疏》「本願取意文」（四八三頁）：  
但能上盡一形，下至十念，以佛願力，莫不皆往，故名易也。

44.《往生禮讚》「光號攝化」之文（八五九頁）：  
彌陀世尊，本發深重誓願，以光明名號攝化十方，但使信心求念；上盡一形，下至十聲、一聲等，以佛願力，易得往生。

45.《觀經疏》「六字釋」之文（四八三頁）：  
言「南無」者，即是歸命，亦是發願迴向之義；  
言「阿彌陀佛」者，即是其行：  
以斯義故，必得往生。

46.《觀經疏》「弘願文」（四五九頁）：  
言「弘願」者，如《大經》說：  
一切善惡凡夫得生者，莫不皆乘阿彌陀佛大願業力為增上緣也。

47.《觀經疏》「要弘廢立」之文（七一○頁）：  
雖說定散兩門之益，望佛本願，意在眾生一向專稱彌陀佛名。

48.《觀經疏》「二種深信」之文（六四七頁）：

一者決定深信：自身現是罪惡生死凡夫，曠劫以來常沒常流轉，無有出離之緣。

二者決定深信：彼阿彌陀佛四十八願，攝受眾生；無疑無慮，乘彼願力，定得往生。

49.《觀經疏》「正定業」之文（六五三頁）：  
一心專念彌陀名號，行住坐臥，不問時節久近，念念不捨者，是名正定之業，順彼佛願故。

50.《觀經疏》「不問罪福」之文（六五二頁）：  
一切凡夫，不問罪福多少、時節久近，  
但能上盡百年，下至一日、七日，  
一心專念彌陀名號，定得往生，必無疑也！

51.《觀念法門》「造罪迴心」之文（八三九頁）：  
一切造罪凡夫，但迴心念阿彌陀佛，願生淨土，  
上盡百年，下至七日、一日，十聲、三聲、一聲等，  
命欲終時，佛與聖眾自來迎接，即得往生。

52.《往生禮讚》「念佛必生」之文（九一六頁）：  
若有眾生，稱念阿彌陀佛，若七日及一日，  
下至十聲，乃至一聲、一念等，必得往生。

53.《觀念法門》「三輩專念」之文（八三五頁）：  
佛說一切眾生根性不同，有上中下，  
隨其根性，佛皆勸專念無量壽佛名；  
其人命欲終時，佛與聖眾自來迎接，盡得往生。

54.《觀經疏》「往生義疾」之文（六九二頁）：  
所聞化讚，但述「稱佛之功，我來迎汝」，不論聞經之事。然望佛願意者，唯勸正念稱名，往生義疾，不同雜散之業。

55.《往生禮讚》「百即百生」之文（八六○頁）：  
念念相續，畢命為期者，十即十生，百即百生。  
何以故？無外雜緣得正念故；與佛本願得相應故；不違教故；隨順佛語故。  
若欲捨專修雜業者，百時稀得一二，千時稀得三五。  
但使專意作者，十即十生；修雜不至心者，千中無一。

56.《觀經疏》「念佛延促」之文（六六三頁）：  
上盡一形，下至一日、一時、一念等；  
或從一念、十念，至一時、一日、一形。  
大意者：一發心以後，誓畢此生，無有退轉，唯以淨土為期。

57.《無量壽經》「最尊第一」之文（七七頁）：  
無量壽佛，威神光明，最尊第一，諸佛光明，所不能及。

58.《大阿彌陀經》「諸佛不及」之文：  
阿彌陀佛光明，最尊、第一、無比，諸佛光明皆所不及也。

59.《大阿彌陀經》「諸佛之王」之文：  
阿彌陀佛，諸佛中之王也，光明中之極尊也。

60.《阿彌陀經》「光明無量」之文（七頁）：  
彼佛光明無量，照十方國，無所障礙，是故號為阿彌陀。

61.《觀經》「光明遍照」之文（一五九頁）：  
光明遍照十方世界，念佛眾生攝取不捨。

62.《往生禮讚》「唯攝念佛」之文（八六二頁）：  
彼佛光明無量，照十方國，無所障礙，  
唯觀念佛眾生，攝取不捨，故名阿彌陀。

63.《觀念法門》「不攝雜行」之文（八二五頁）：  
但有專念阿彌陀佛眾生，彼佛心光常照是人，攝護不捨；總不論照攝餘雜業行者。

64.《觀經疏》「光攝三緣」之文（六一四頁）：  
問曰：備修眾行，但能迴向，皆得往生；何以佛光普照，唯攝念佛者，有何意也？  
答曰：此有三義：  
一明「親緣」：眾生起行，口常稱佛，佛即聞之；  
身常禮敬佛，佛即見之；心常念佛，佛即知之。  
眾生憶念佛者，佛亦憶念眾生，  
彼此三業，不相捨離，故名「親緣」也。  
二明「近緣」：眾生願見佛，佛即應念，現在目前，故名「近緣」也。  
三明「增上緣」：眾生稱念，即除多劫罪；  
命欲終時，佛與聖眾，自來迎接；諸邪業繫，無能礙者，故名「增上緣」也。  
自餘眾行，雖名是善，若比念佛者，全非比較也。是故諸經中，處處廣讚念佛功能。  
如《無量壽經》四十八願中，唯明專念彌陀名號得生。  
又如《彌陀經》中，一日七日專念彌陀名號得生。  
又十方恆沙諸佛證誠不虛也。  
又此《經》定散文中，唯標專念名號得生。  
此例非一也。

65.《觀念法門》「不遭九橫」之文（八二一頁）：  
稱念阿彌陀佛，願生淨土者，現生即得延年轉壽，不遭九橫之難。

66.《觀念法門》「諸佛舒舌」之文（八四○頁）：  
六方等佛舒舌，定為凡夫作證，罪滅得生；  
若不依此證得生者，六方諸佛舒舌，一出口以後，終不還入口，自然壞爛。

67.《法事讚》「念佛入報」之偈（七七五頁）：  
極樂無為涅槃界，隨緣雜善恐難生；  
故使如來選要法，教念彌陀專復專。

68.《法事讚》「念佛最親」之偈（七三九頁）：  
弘誓多門四十八，偏標念佛最為親；  
人能念佛佛還念，專心想佛佛知人。

69.《往生禮讚》「唯攝念佛」之偈（九○五頁）：  
彌陀身色如金山，相好光明照十方；  
唯有念佛蒙光攝，當知本願最為強。  
六方如來舒舌證，專稱名號至西方；  
到彼華開聞妙法，十地願行自然彰。

70.《般舟讚》「唯覓念佛」之偈（九五○頁）：  
相好彌多八萬四，一一光明照十方；  
不為餘緣光普照，唯覓念佛往生人。

71.《法事讚》「無過念佛」之偈（七八七頁）：  
種種法門皆解脫，無過念佛往西方，  
上盡一形至十念，三念五念佛來迎，  
直為彌陀弘誓重，致使凡夫念即生。

72.《般舟讚》「不如念佛」之偈（九四五頁）：  
一切善業迴生利，不如專念彌陀號；  
念念稱名常懺悔，人能念佛佛還憶。

73.《般舟讚》「念佛最尊」之偈（九五○頁）：  
萬行俱迴皆得往，念佛一行最為尊；  
迴生雜善恐力弱，無過一日七日念。

74.《般舟讚》「利劍名號」之偈（九二四、九六三頁）：  
利劍即是彌陀號，一聲稱念罪皆除。  
謗法闡提行十惡，迴心念佛罪皆除。

75.《法事讚》「不問罪福」之偈（七九九頁）：  
四十八願殷勤喚，乘佛願力往西方；  
無問罪福時多少，心心念佛莫生疑。

76.《般舟讚》「普勸有緣」之偈（九六五頁）：  
普勸有緣常念佛，觀音大勢為同學；  
若能念佛人中上，願得同生諸佛家。

77.《往生禮讚》「法界身」之偈（九○五頁）：  
真形光明遍法界，蒙光觸者心不退。

78.《往生禮讚》「法界身」之偈（九○五頁）：  
彌陀身心遍法界，影現眾生心想中。

79. 法照大師偈：

．彼佛因中立弘誓，聞名念我總迎來，  
不簡貧窮將富貴，不簡下智與高才，  
不簡多聞持淨戒，不簡破戒罪根深，  
但使迴心多念佛，能令瓦礫變成金。

．彌陀本願特超殊，慈悲方便引凡夫；  
一切眾生皆度脫，稱名即得罪消除。

．如來尊號甚分明，十方世界普流行；  
但有稱名皆得往，觀音勢至自來迎。

．此界一人念佛名，西方便有一蓮生；  
但使一生常不退，此華還到此間迎。

80.法然《選擇集》「標宗文」（《法全》三頁）：  
南無阿彌陀佛。往生之業，念佛為本。

81.法然《選擇集》「三選文」（《法全》一一二頁）：  
欲速離生死，二種勝法中，且擱聖道門，選入淨土門。  
欲入淨土門，正雜二行中，且拋諸雜行，選應歸正行。  
欲修於正行，正助二業中，猶傍於助業，選應專正定。  
正定之業者，即是稱佛名，稱名必得生，依佛本願故。

82.法然《選擇集》「念佛是勝」之文（《法全》二七頁）：  
念佛是勝，餘行是劣，所以者何？  
名號者是萬德之所歸也。  
然則彌陀一佛所有四智、三身、十力、四無畏等一切內證功德，相好、光明、說法、利生等一切外用功德，皆悉攝在阿彌陀佛名號之中，故名號功德最為勝也。  
餘行不然，各守一隅，是以為劣也。  
譬如世間屋舍名字之中攝棟樑椽柱等一切家具，而棟樑等一一名字中不能攝一切，以是應知。

83.法然「弘願一稱」之文（《法全》五○八頁）：  
弘願一稱者，萬行之宗致；果號三字者，眾德之根源。

84.法然「極善最上」之文（《法全》五○九頁）：  
彌陀名號者：  
極善最上法也，雖造罪凡夫，修之得往生；  
他力難思行也，雖具縛底下，信之預來迎。

85.法然「名體一如」之文（《法全》五○九頁）：  
體外無名，名外無體。  
萬善妙體，即名號六字；  
恆沙功德，備口稱一行。  
大願業力所構出，令萬德讓與行者；  
他力難思巧方便，令一稱超過眾善。  
知識廣讚，猛火為涼風；  
善友教稱，金蓮如杲日。  
名號大利無上功德也。

86.一遍「弘願一稱」之文：  
弘願一稱萬行致，果號三字眾德源；  
不蹈心地登靈台，不假工夫開覺藏。

87.一遍「因中萬行」之文：  
因中萬行之功，攝於六字；  
果號一稱之益，施於十方。

88.源信「唯稱彌陀」之文：  
極重惡人無他方便，唯稱彌陀得生極樂。  
我亦在彼攝取之中，煩惱障眼雖不能見，  
大悲無倦常照我身。

89.窺基「諸佛願行」之文：  
諸佛願行，成此果名；但能念號，具包眾德，  
故成大善，不廢往生。

90.元照「萬行圓修」之文：  
一乘極唱，終歸咸指於樂邦；  
萬行圓修，最勝獨推於果號。

91.元照「超越成佛」之文：  
念佛三昧者，具縛凡愚，屠沽下類，剎那超越成佛之法也。

92.戒度「總彰四字」之文：  
佛名乃是積劫薰修，攬其萬德，總彰四字，是故稱之，獲益非淺。

93.用欽「因果具足」之文：  
今若以我心口，稱念一佛嘉號，  
則從因至果，無量功德，無不具足。

94.法位「稱名稱德」之文：  
諸佛皆德施名，稱名即稱德，德能滅罪生福，名亦如是。

95.蓮池「三祇一念」之文：  
越三祇於一念，齊諸聖於片言。  
一念者，即能念阿彌陀佛之一念也，  
片言者，即所念阿彌陀佛之片言也。

96.蓮池「舉其名兮」之文：  
舉其名兮，兼眾德而具備；  
專乎持也，統百行以無遺。

佛有無量德，今但四字名號，足以該之；  
有無量行法，今但持名一法，足以該之。

97.蓮池「不論大根小根」之文：  
不論大根小根，但念佛者，即得往生。  
但念佛名，必得往生。

98.蓮池「正念才舉」之文：  
正念才舉，雜想自除，喻如獅子出窟，百獸潛蹤，杲日照霜，千林失白。

99.蓮池「以念攻念」之文：  
念一佛名，換彼百千萬億之雜念。

100蓮池「橫出三界」之文：  
餘門學道，名豎出三界；念佛往生，名橫出三界。  
如蟲在竹，豎則歷節難通，橫則一時透脫。

101蕅益「橫超三界」之文：  
出三界火宅，有「橫」、「豎」兩途：  
以「自力」斷惑超生死者，名「豎出」三界，事「難」功「漸」。  
以「佛力」接引生西方者，名「橫超」三界，事「易」功「頓」。

102蓮池「一生取辦」之文：  
博地凡夫，欲登聖地，其事甚難，其道甚遠。  
今但持名，即得往生；既往生已，即得不退。  
可謂彈指圓成，一生取辦。

103蕅益「超生脫死」之文：  
超生脫死，捨淨土一門，決無直捷橫超方便；  
往生淨土，捨念佛一法，決無萬修萬去工夫。

104蓮池「八難超十地」之文：  
八難超十地之階，此則地獄鬼畜，但念佛者，悉往生故。

105蓮池「惡人念佛」之文：  
惡人念佛，尚得往生，何況惡未必如善和；  
畜生念佛，尚得往生，何況靈而號為人類。

106蓮池「多善多福」之文：  
但持佛名，即為多善多福。  
可謂妙中之妙，玄中之玄，徑而復徑。

107蓮池「善中之善」之文：  
持名乃善中之善，福中之福。  
正所謂發菩提心，而為生彼國之大因緣也。  
以持名為正行，復以持名為發菩提心。  
阿彌陀佛即無上菩提故，是則善中之善，名多善也。

108蓮池「不可思議善根」之文：  
執持名號，願見彌陀，誠多善根、大善根、最勝善根、不可思議善根。

109蓮池「萬德名號」之文：  
彌陀乃萬德名號，一名才舉，萬德齊圓。  
不期於福，福已備矣。

110蓮池「言佛便周」之文：  
《觀經》言佛便周；極樂依正，言佛便周；佛功德海，亦言名便周。

111蓮池「猶勝持咒」之文：  
專持名號，猶勝持咒，亦勝餘咒，亦勝一切諸餘功德。

112蓮池「攝無不盡」之文：  
六度萬行，法門無量，而專持名號，則種種功德，攝無不盡。

113蓮池「此經不兼」之文：  
此經不兼戒律，亦無論議；自始至終，專說念佛求生淨土。

114蓮池「滅而不滅」之文：  
諸經悉滅，此經獨存，念佛一門，廣度群品，則諸經已滅而不滅，即是以一存餘，流轉無盡，正總持之謂也。

115古德「名實不二」之文：  
佛名者，名外無實，實外無名，名實不二，故言名便周。

116古德「名能召體」之文：  
名必有相，名為能召，相為所召。  
既稱能召之名，必有所召之體。

117徹悟「名外無德」之文：  
一句所念之佛：  
全德立名，德外無名；以名召德，名外無德。

118大佑「萬德齊彰」之文：  
一稱嘉號，萬德齊彰；罪銷塵劫，福等虛空。

119蕅益「莫若念佛」之文：  
一切方便之中，求其至直截至圓頓者，  
莫若念佛求生淨土。  
一切念佛法門之中，求其至簡易至穩當者，  
莫若信願專持名號。

120蕅益「普被三根」之文：  
持名一法，普被三根，攝事理以無遺，統宗教而無外。

121蕅益「收機廣，下手易」之文：  
持名一法，收機最廣，下手最易。  
可謂方便中第一方便，了義中無上了義，圓頓中最極圓頓。

122蕅益「萬病總持」之文：  
阿伽陀藥，萬病總持，絕待圓融，不可思議。  
《華嚴》奧藏，《法華》秘髓，一切諸佛之心要，菩薩萬行之司南，皆不出於此矣。

123蕅益「圓收圓超」之文：  
淨土法門，三根普攝，絕待圓融，不可思議，圓收圓超一切法門。

124蕅益「善福同佛」之文：  
持名善根福德同佛。

125蕅益「佛以大願大行」之文：  
佛以大願作眾生多善根之因，以大行作眾生多福德之緣。  
信願執持名號，則一一聲悉具多善根福德。

126蕅益「光壽法界」之文：  
光壽二義，收盡一切無量。  
光則橫遍十方，壽則豎窮三際；橫豎交徹，即法界體。  
舉此體作彌陀身土，亦即舉此體作彌陀名號。  
故一念相應一念佛，念念相應念念佛也。

127蕅益「光壽同佛」之文：  
光壽名號，皆本眾生建立。  
以生佛平等，能令持名者，光明壽命，同佛無異。

128蕅益「凡夫例登補處」之文：  
凡夫例登補處，奇倡極談，不可測度。  
同盡無明，同登妙覺，超盡四十一因位。  
此皆教網所不能收，剎網所不能例。

129蕅益「以名召德」之文：  
阿彌陀佛是萬德洪名，以名召德，罄無不盡。  
故即以執持名號為正行，不必更涉觀想、參究等行；  
至簡易、至直捷也。

130蕅益「念念即佛」之文：  
執持名號，既簡易直捷，仍至頓至圓。以念念即佛故，不勞觀想，不必參究，當下圓明，無餘無欠。上上根不能逾其閫，下下根亦能臻其域。可謂橫該八教，豎徹五時。

131蕅益「潛通佛智」之文：  
愚夫婦老實念佛者，為能潛通佛智，暗合道妙也。

132蕅益「橫豎圓超」之文：  
信願持名一法，圓收圓超一切法門。  
豎與一切法門渾同，橫與一切法門迥異。

133蕅益「不假方便」之文：  
但持名號，不假禪觀諸方便。

134蕅益「全攝佛德」之文：  
信願持名，全攝佛功德成自功德。

135蕅益「徑登不退」之文：  
無藉劬勞修證，但持名號，徑登不退。  
奇特勝妙，超出思議，第一方便。

136蕅益「果覺全授」之文：  
一聲阿彌陀佛，即釋迦本師於五濁惡世所得之阿耨多羅三藐三菩提法。  
今以此果覺，全體授與濁惡眾生。  
乃諸佛所行境界，唯佛與佛能究盡，  
非九界自力所能信解也。

137蕅益「念佛偈」：  
不參禪，不學教，彌陀一句真心要。  
不談玄，不說妙，數珠一串真風調。  
由他譏，任他笑，念不沉兮亦不掉。  
晝夜稱名誓弗忘，專待慈尊光裏召。  
懸知蓮萼已標名，請君同上慈悲艁。

138蕅益「洪名法界」之偈：  
六字洪名真法界，不須方便自橫超。

139印光「包攝淨盡」之文：  
阿彌陀佛所證之菩提覺道，即阿彌陀佛一句萬德洪名，包攝淨盡。

140印光「法界藏身」之文：  
阿彌陀佛是法界藏身，所有十方法界諸佛功德，阿彌陀佛一佛全體具足。  
如帝網珠，千珠攝於一珠，一珠遍於千珠。  
舉一全收，無欠無餘。

141印光「洪爐片雪」之文：  
阿彌陀佛萬德洪名，如大冶洪爐。  
吾人多生罪業，如空中片雪。  
業力凡夫，由念佛故，業便消滅。  
如片雪近於洪爐，即便了不可得。

142印光「如操左卷」之文：  
但持阿彌陀佛萬德洪名，則往生一事，如操左券。  
乃千穩萬當、萬不漏一之特別法門也。  
如人習射，以地為的，發無不中。

143印光「實不在多」之文：  
吾人欲了生死，實不在多，只一「真信、切願、念佛求生西方」足矣！縱饒讀盡大藏，亦不過為成就此事而已。

144印光「成佛有餘」之文：  
一句「南無阿彌陀佛」，只要念得熟，成佛尚有餘裕，不學他法，又有何憾？

145印光「一大藏教」之文：  
一句佛號，包括一大藏教，罄無不盡。  
一代時教，皆念佛法門之註腳。

146印光「功德最大，念佛第一」之文：  
做佛事唯念佛功德最大。  
做佛事以念佛為第一，餘皆場面好看而已。

147印光「愚夫愚婦」之文：  
念佛一法，最好學愚夫愚婦，老實行持為要。  
俗言，聰明反被聰明誤，可不懼乎？

148印光「本命元辰」之文：  
任憑智同聖人，當悉置之度外，  
將此一句佛號，當做本命元辰，誓求往生。

149印光「專心無二，生死無關」之文：  
念佛一法，尤其專心無二。若學此學彼，縱將三藏十二部讀得爛熟，仍於生死無關。

150印光「九品之觀」之文：  
九品之觀，不過令人知行人往生之前因與後果耳。  
但期了知即已，正不必特為作觀也。

151印光「觀不合機」之文：  
觀心之法，乃教家修觀之法，念佛之人，不甚合機。  
觀不能作，稱即獲益。  
於此諦思，知持名一法，最為第一。

152印光「不可禪淨雙修」之文：  
切不可參入宗門，圖得禪淨雙修之嘉名。  
念佛人帶著宗門氣息，則得利益處少，失利益處多也。

153印光「自得福報」之文：  
須知真能念佛，不求世間福報，而自得世間福報：  
如長壽無病、家門清泰、子孫發達、諸緣如意、萬事吉祥等。  
若求世間福報，不肯迴向往生，則所得世間福報反為下劣；  
而心不專一，往生便難決定矣。

154印光「一稱超十地」之偈：  
莫訝一稱超十地，須知六字括三乘。

155印光「念者蓮生」之偈：  
祇園始經營，天界之宮殿已現；  
佛念才發起，淨土之蓮花即生。

156印光「不離不忘」之偈：  
隨忙隨閑，不離彌陀名號；  
順境逆境，不忘往生西方。

157古崑「以名召德」之偈：  
以名召德本融通，彼佛分明在口中；  
果得持名無異念，聲聲露出紫金容。

158古云「諸佛入心」之偈：  
諸佛猶如淨明鏡，我心亦如摩尼珠；  
諸佛常來入我心，我心遍入諸佛軀。

# 參、願生彌陀淨土（凡夫入報，業成不退）

⒈《小經》「依正莊嚴」之文：

⑴彼土何故，名為極樂？  
其國眾生，無有眾苦，但受諸樂，故名極樂。

⑵極樂國土，七重欄楯、七重羅網、七重行樹，皆是四寶，周匝圍繞。

⑶極樂國土，有七寶池、八功德水，充滿其中。池底純以金沙布地，四邊階道，金、銀、琉璃、玻璃合成。

⑷上有樓閣，亦以金、銀、琉璃、玻璃、硨磲、赤珠、瑪瑙而嚴飾之。

⑸池中蓮華，大如車輪，青色青光、黃色黃光、赤色赤光、白色白光，微妙香潔。

⑹彼佛國土，常作天樂，黃金為地。晝夜六時，雨天曼陀羅華。其土眾生，常以清旦，各以衣裓，盛眾妙華，供養他方十萬億佛；即以食時，還到本國，飯食經行。

⑺彼國常有，種種奇妙，雜色之鳥：白鶴、孔雀、鸚鵡、舍利、迦陵頻伽、共命之鳥。是諸眾鳥，晝夜六時，出和雅音。其音演暢五根、五力、七菩提分、八聖道分，如是等法。其土眾生，聞是音已，皆悉念佛、念法、念僧。

⑻彼佛國土，微風吹動，諸寶行樹，及寶羅網，出微妙音，譬如百千種樂，同時俱作。聞是音者，自然皆生念佛、念法、念僧之心。

⒉《觀經疏》「念佛為宗，往生為體」之文（四六四頁）：  
以念佛三昧為宗，一心迴願往生淨土為體。

⒊《觀經疏》「諸佛勸生」之文（五七四頁）：  
諸佛出世，種種方便勸化眾生者，不欲直令制惡修福，受人天樂也。  
人天之樂，猶如電光，須臾即捨，還入三惡，長時受苦。  
為此因緣，但勸即令求生淨土，向無上菩提。  
是故今時有緣相勸，誓生淨土者，即稱諸佛本願意也。

⒋《安樂集》「願生理由」之文（三八四頁）：

問曰：或有人言，願生穢國教化眾生，不願往生淨土，是事云何？

答曰：此人亦有一徒。何者？若身居不退已去，為化雜惡眾生故，能處染不染，逢惡不變。如鵝鴨入水，水不能濕。如此人等，堪能處穢拔苦。若是實凡夫者，唯恐自行未立，逢苦即變，欲濟彼者，相與俱沒。如似逼雞入水，豈能不濕。  
是故《智度論》（卷二九意）云：「若凡夫發心，即願在穢土拔濟眾生者，聖意不許。」何意然者？龍樹菩薩釋（卷二九意）云：「譬如四十里冰，如有一人，以一升熱湯投之，當時似如少減，若經夜至明，乃高於餘者。凡夫在此發心救苦亦復如是，以貪瞋境界違順多故，自起煩惱，返墮惡道故也。」

又云「新發意菩薩，機解軟弱，雖言發心，多願生淨土。何意然者？譬如嬰兒，若不近父母恩養，或墮阬、落井、火、蛇等難，或乏乳而死；要假父母摩洗養育，方可長大，能紹繼家業。菩薩亦爾，若能發菩提心，多願生淨土，親近諸佛，增長法身，方能匡紹菩薩家業，十方濟運。為斯益故，多願生也」。又，彼《論》（卷六一、六六意）云：「譬如鳥子，翅翮未成，不可逼令高翔。先須依林傳樹，羽成有力，方可捨林遊空。新發意菩薩亦爾，先須乘願求生佛前，法身成長，隨感赴益。」

⒌《莊嚴經》「彌陀呼喚」之偈：  
輪迴諸趣眾生類，速生我剎受快樂；  
常運慈心拔有情，度盡阿鼻苦眾生。

⒍《大經》「本願文」（六六頁）：  
欲生我國，乃至十念，若不生者，不取正覺。

⒎《大經》「本願成就文」（九一頁）：  
願生彼國，即得往生，住不退轉。

⒏《大經》「本願成就偈」（九六頁）：  
其佛本願力，聞名欲往生，皆悉到彼國，自致不退轉。

⒐《大經》「必得超絕去」之偈（一○五頁）：  
必得超絕去，往生安樂國；  
橫截五惡道，惡道自然閉。  
昇道無窮極，易往而無人；  
其國不逆違，自然之所牽。

⒑《大經》「十四佛國往生」之文（一三○頁）：  
於此世界，有六十七億不退菩薩往生彼國。  
一一菩薩已曾供養無數諸佛，次如彌勒者也。  
諸小行菩薩及修習少功德者，不可稱計，皆當往生。

⒒《大經》「往生無數」之文（一三二頁）：  
不但此十四佛國中諸菩薩等，當往生也；  
十方世界無量佛國，其往生者亦復如是，甚多無數。

⒓《大經》「過火聞法」之文（一三三頁）：  
設有大火，充滿三千大千世界，要當過此，聞是經法，  
歡喜信樂，受持讀誦，如說修行。

⒔《觀經》「擇生極樂」之文（一四五頁）：  
韋提希白佛言：「世尊，是諸佛土雖復清淨，皆有光明，我今樂生極樂世界阿彌陀佛所。」

⒕《觀經》「光明攝取」之文（一五九頁）：  
光明遍照十方世界，念佛眾生攝取不捨。

⒖《小經》「臨終佛迎」之文（九頁）：  
其人臨命終時，阿彌陀佛與諸聖眾現在其前；  
是人終時，心不顛倒，即得往生阿彌陀佛極樂國土。

⒗《小經》「殷勤三勸」之文（八、一○、一三頁）：  
眾生聞者，應當發願，願生彼國。  
聞是說者，應當發願，生彼國土。  
若有信者，應當發願，生彼國土。

⒘《小經》「三願三生」之文（一三頁）：  
若有人已發願，今發願，當發願，欲生阿彌陀佛國者，是諸人等，皆得不退轉於阿耨多羅三藐三菩提，  
於彼國土若已生，若今生，若當生。

⒙《觀念法門》「諸佛舒舌」之文（八四○頁）：  
六方等佛舒舌，定為凡夫作證，罪滅得生；  
若不依此證得生者，六方諸佛舒舌，  
一出口以後，終不還入口，自然壞爛。

⒚《文殊師利發願經》「文殊願生偈」：  
願我命終時，除滅諸障礙，  
面見阿彌陀，往生安樂國。

⒛《華嚴經》「普賢願生偈」：  
願我臨欲命終時，盡除一切諸障礙，  
面見彼佛阿彌陀，即得往生安樂剎。

21. 文殊普賢同勸法照願生

22. 觀音勸慧日願生

23.《入楞伽經》「龍樹懸記文」：  
於南天國中，有大德比丘，名龍樹菩薩，能破有無見，  
為人說我乘，大乘無上法，證得歡喜地，往生安樂國。

24.《十二禮》「不退菩提」之偈（二○八頁）：  
彼尊無量方便境，無有諸趣惡知識，  
往生不退至菩提，故我頂禮彌陀尊。

25.《十二禮》「迴施眾生」之偈（二○八頁）：  
我說彼尊功德事，眾善無邊如海水，  
所獲善根清淨者，迴施眾生生彼國。

26.《往生論》「天親歸命」之偈（二一二頁）：  
世尊我一心，歸命盡十方，無礙光如來，願生安樂國。

27.《往生論》「一切能滿足」之偈（二一三頁）：  
如來淨華眾，正覺華化生。  
永離身心惱，受樂常無間。  
眾生所願樂，一切能滿足。  
故我願生彼，阿彌陀佛國。

28.《往生論》「普共諸眾生」之偈（二一四頁）：  
我作論說偈，願見彌陀佛，普共諸眾生，往生安樂國。

29.《讚阿彌陀佛偈》「我願往生」之偈（三四○）：  
現在西方去此界，十萬億剎安樂土，  
佛世尊號阿彌陀，我願往生歸命禮。

30.《往生論註》「皆得往生，不斷得證」之文（二七六、三○○、二九一頁）：

．但令不誹謗正法，信佛因緣，皆得往生。

．願往生者，皆得往生。

．五逆十惡，具諸不善，亦得往生。

．若人但聞彼國土清淨安樂，剋念願生，亦得往生，即入正定聚。

．有凡夫人煩惱成就，亦得生彼淨土，三界繫業畢竟不牽。  
則是不斷煩惱得涅槃分，焉可思議！

31.《往生論註》「十念業成」之文（二八○頁）：  
經言「十念」者，明業事成辦耳。  
十念業成。

32.《往生論註》「不實功德」之文（二三九頁）：  
凡夫人天諸善、人天果報，若因若果，  
皆是顛倒，皆是虛偽，是故名不實功德。

33.《觀經疏》「迴向偈」（四五七頁）：  
願以此功德，平等施一切，同發菩提心，往生安樂國。

34.《觀經疏》「發遣來迎」之文（四五九頁）：  
仰惟釋迦此方發遣，彌陀即彼國來迎，彼喚此遣，豈容不去也？

35.《觀經疏》「立撮即行」之文（五九四頁）：  
彌陀在空而立者，但使迴心正念，願生我國，立即得生也。  
立撮即行，不及端坐以赴機也。

36.《觀經疏》「真佛弟子」之文（六四八頁）：  
仰願一切行者等，一心唯信佛語，不顧身命，決定依行：佛遣捨者即捨，佛遣行者即行，佛遣去處即去。是名隨順佛教、隨順佛意，是名隨順佛願，是名真佛弟子。

37.《觀經疏》「二尊遣喚」之文（六五七頁）：  
東岸勸聲：仁者，但決定尋此道行，必無死難！若住即死。  
西岸喚言：汝一心正念直來，我能護汝！眾不畏墮於水火之難。

38.《般舟讚》「不信他語」之偈（九四五頁）：  
不得信受他人語，但令心淨此皆淨。  
若道此同諸佛國，何因六道同生死。

39.《般舟讚》「釋迦真弟子」之偈（九五七頁）：  
若是釋迦真弟子，誓行佛語生安樂。  
不得悠悠信他語，隨緣治病各依法。  
忽遇災危身自急，道俗千里未能救。  
口說事空心行怨，是非人我如山岳。  
如此之人不可近，近即輪迴長劫苦。  
側耳傾心常採訪，今身修道得無生。  
若聞此法稀奇益，不顧身命要求得。  
若能專行不惜命，命斷須臾生安樂。  
般舟三昧樂，念佛即是涅槃門。

40.《觀經疏》「尋聲佛到」之偈（七○四頁）：  
化佛菩薩尋聲到，一念傾心入寶蓮。

41.《法事讚》「火宅難居」之偈（七二○頁）：  
三界火宅難居止，乘佛願力往西方。

42.《法事讚》「十方佛證」之偈（七二一頁）：  
十方恆沙佛舒舌，證我凡夫生安樂。

43.《法事讚》「分身相迎」之偈（七七○頁）：  
十方凡聖專心向，分身遣化往相迎；  
一念乘空入佛會，身色壽命盡皆平。

44.《法事讚》「臨終聖現」之偈（七七五頁）：  
臨終聖眾持華現，身心踴躍坐金蓮；  
坐時即得無生忍，一念迎將至佛前。

45.《法事讚》「乘願往生」之偈（七七七頁）：  
終時正意念彌陀，見佛慈光來照身；  
乘此彌陀本願力，一念之間入寶堂。

46.《法事讚》「迴心華捧」之偈（七八三頁）：  
彌陀願力皆平等，但使迴心華自捧，  
一念逍遙快樂國，畢竟常安無退動。

47.《往生禮讚》「法界身」之偈（九○五頁）：  
真形光明遍法界，蒙光觸者心不退。  
晝夜六時專想念，終時快樂如三昧。

48.《往生禮讚》「勝緣勝境」之偈（八六七頁）：  
恆願一切臨終時，勝緣勝境悉現前。  
仰願神光蒙授手，乘佛本願生彼國。

49.《般舟讚》「莫論彌陀」之偈（九三一頁）：  
莫論彌陀攝不攝，意在專心迴不迴，  
但使迴心決定向，臨終華蓋自來迎。

50.《往生禮讚》「彌陀智願海」之偈（八七一頁）：  
彌陀智願海，深廣無涯底，聞名欲往生，皆悉到彼國。

51.《往生禮讚》「一念皆生」之偈（八七五頁）：  
其有得聞彼，彌陀佛名號，歡喜至一念，皆當得生彼。

52.《往生禮讚》「過火聞名」之偈（八七六頁）：  
設滿大千火，直過聞佛名，聞名歡喜讚，皆當得生彼。

53.《往生禮讚》「特留念佛」之偈（八七六頁）：  
萬年三寶滅，此經住百年，爾時聞一念，皆當得生彼。

54.《往生禮讚》「流浪三界」之偈（八八四頁）：  
流浪三界內，癡愛入胎獄，  
生已歸老死，沉沒於苦海。  
我今修此福，迴生安樂土。

55.《觀念法門》「凡聖通入」之文（八四○頁）：  
一切罪惡凡夫尚蒙罪滅，證攝得生，何況聖人願生，而不得去也？

56.善導：

．一心專念彌陀名號，定得往生。  
．乘彼願力，定得往生。  
．以斯義故，必得往生。  
．眾生稱念，必得往生。  
．乃至一聲一念等，必得往生。  
．以佛願力，易得往生。

．乘佛願力，莫不皆往。

．以佛願力，莫不皆往，故名易也。

．自來迎接，即得往生。

．自來迎接，盡得往生。

．念念相續畢命為期，十即十生百即百生。

．人天善惡，皆得往生，到彼無殊，齊同不退。

57.《大經》「國土第一」之文（六一頁）：  
令我作佛，國土第一，其眾奇妙，道場超絕。  
國如泥洹，而無等雙。我當愍哀，度脫一切。  
十方來生，心悅清淨，已至我國，快樂安穩。

58.《大經》「第十一必至滅度願」（六五頁）：  
設我得佛，國中天人，不住定聚，必至滅度者，不取正覺。

59.《大經》「第三九受樂無染願」（七○頁）：  
設我得佛，國中天人所受快樂，不如漏盡比丘者，不取正覺。

60.《大經》「第二一相好如佛願」（六七頁）：  
設我得佛，國中天人，不悉成滿三十二大人相者，不取正覺。

61.《大經》「一生補處」之文（九七頁）：  
彼國菩薩，皆當究竟一生補處。

62.《大阿彌陀經》「相好如佛」之文：  
三十二相，八十種好，皆令如佛。

63.《大阿彌陀經》「說法如佛」之文：  
說經行道皆如佛。

64.《大經》「超踰十方」之文（七六頁）：  
其佛國土，清淨莊嚴，超踰十方一切世界。

65.《大經》「無衰無變」之文（七三、七六頁）：  
開廓廣大，超勝獨妙，建立常然，無衰無變。  
恢廓曠蕩，不可限極。

66.《大經》「無為自然」之文（一二四頁）：  
彼佛國土無為自然，皆積眾善，無毛髮之惡。

67.《大經》「依正涅槃」之文（八七頁）：  
彼佛國土，清淨安穩，微妙快樂，次於無為泥洹之道。  
其諸聲聞、菩薩、天人，智慧高明，神通洞達，咸同一類，形無異狀；但因順餘方，故有天人之名。顏貌端正，超世稀有，容色微妙，非天非人，皆受自然虛無之身、無極之體。

68.《如來會》「無差別相」之文：  
極樂國土，所有眾生，無差別相；順餘方俗，有天人名。

69.《往生論》「如虛空」之偈（二一二頁）：  
觀彼世界相，勝過三界道。  
究竟如虛空，廣大無邊際。

70.《往生論》「第一義諦」之文（二一九頁）：  
無量壽佛國土莊嚴，第一義諦妙境界相。

71.《往生論》「證平等法身」之文（二二○頁）：  
即見彼佛，未證淨心菩薩，畢竟得證平等法身，與淨心菩薩，與上地諸菩薩，畢竟同得寂滅平等故。

72.《往生論註》「安樂來由」之文（二四一頁）：  
安樂，是菩薩慈悲正觀之由生，如來神力本願之所建。胎卵濕生，緣茲高揖；業繫長維，從此永斷。續括之權，不待勸而彎弓；勞謙善讓，齊普賢而同德。「勝過三界」，抑是近言。

73.《安樂集》「報佛報土」之文（三六八頁）：  
彌陀是報佛，極樂寶莊嚴國是報土。

74.《觀經疏》「報佛報土」之文（四八四頁）：  
西方安樂阿彌陀佛，是報佛報土。

75.《法事讚》「無上涅槃」之文（八○一頁）：  
彌陀妙果，號曰無上涅槃。

76.《觀經疏》「往生證果」之文（四五九頁）：  
捨此穢身，即證彼法性之常樂。

77.《觀經疏》「凡夫入報」問答（四八七頁）：

問曰：彼佛及土，既言報者，報法高妙，小聖難階，垢障凡夫，云何得入？

答曰：若論眾生垢障，實難欣趣；正由託佛願以作強緣，致使五乘齊入。

78.《般舟讚》「厭欣勝益」之文（九六五頁）：  
凡夫生死，不可貪而不厭；  
彌陀淨土，不可輕而不欣。  
厭則娑婆永隔，欣則淨土常居。  
隔則六道因亡，輪迴之果自滅；  
因果既亡，則形名頓絕也。

79.《往生禮讚》「超諸佛剎」之偈（九○一頁）：  
觀彼彌陀極樂界，廣大寬平眾寶成；  
四十八願莊嚴起，超諸佛剎最為精。

80.《般舟讚》「照覓念佛」之偈（九二四頁）：  
一一光明相續照，照覓念佛往生人；  
欲比十方諸佛國，極樂安身實是精。

81.《法事讚》「真淨報土」之偈（七六八頁）：  
彌陀佛國真嚴淨，三惡六道永無名；  
事事莊嚴難可識，種種妙微甚為精。

82.《法事讚》「證得法身」之偈（七六六頁）：  
自然即是彌陀國，無漏無生還即真；  
行來進止常隨佛，證得無為法性身。

83.《法事讚》「六識自悟」之偈（七七三頁）：  
四種威儀常見佛，行來進止駕神通；  
六識縱橫自然悟，未藉思量一念功。

84.《般舟讚》「微塵故業」之偈（九二六頁）：  
微塵故業隨智滅，不覺轉入真如門；  
大小僧祇恆沙劫，亦如彈指須臾間。

85.《般舟讚》「極樂無比」之偈（九二八頁）：  
自慶今身聞淨土，不惜身命往西方；  
西方快樂無為處，天上人間無比量。  
六天相勝億萬倍，不及西方人一相；  
三十二相通自在，身光遍照十方界。

86.《般舟讚》「畢竟逍遙」之偈（九三○頁）：  
一切時中相續作，至死為期專復專；  
一到彌陀安養國，畢竟逍遙即涅槃。

87.《般舟讚》「我法王家」之偈（九三六頁）：  
普願有緣同行者，專心直入不須疑；  
一到彌陀安養國，元來是我法王家。

88.《般舟讚》「時憶地獄」之偈（九四九頁）：  
普勸眾生護三業，行住坐臥念彌陀，  
一切時中憶地獄，發起增上往生心，  
誓願不作三塗業，人天樂報亦無心，  
忽憶地獄長時苦，不捨須臾忘安樂，  
安樂佛國無為地，畢竟安身實是精。

89.法照大師偈：

．西方進道勝娑婆，緣無五欲及邪魔；  
成佛不勞諸善業，華台端坐念彌陀。

．五濁修行多退轉，不如念佛往西方；  
到彼自然成正覺，還來苦海作津梁。

．十惡五逆至愚人，永劫沉淪在六塵；  
一念稱得彌陀號，至彼還同法性身。

90.法然「凡夫入報」之文（法全四九○頁）：   
我立淨土宗元意，為顯示凡夫往生報土也。

91.蕅益「平生業成」之文：  
只今信願持名，蓮萼光榮，金台影現，便非娑婆界內人矣！

92.蕅益「光壽同佛」之文：  
持名者，光明壽命，同佛無異。

93.印光「光壽同佛」之文：  
若生西方，庶可與佛光壽，同一無量無邊矣。

94.印光「平生業成」之文：  
果能生死心切，信得及，不生一念疑惑之心，則雖未出娑婆，已非娑婆之久客；未生極樂，即是極樂之嘉賓。

95.印光「平生不退」喻：  
能於此法，深生信心，雖是具縛凡夫，其種性已超二乘之上。喻如太子墮地，貴壓群臣。

96.印光「法門廣大，佛願洪深」之文：  
法門廣大普被三根，因茲九界咸歸十方共讚；  
佛願洪深不遺一物，故得千經並闡萬論均宣。

97.印光「得預補處」之文：  
不斷惑業，得預補處；即此一生，圓滿菩提。

98.印光「同佛受用」之文：  
既得往生，則入佛境界，同佛受用，凡情聖見，二皆不生。  
一得往生，則煩惱惡業，徹底消滅，功德智慧，究竟現前。

99.《法華經》「三界火宅」之文：  
三界無安，猶如火宅，眾苦充滿，甚可怖畏。

100.《地藏經》「天人墮惡」之文：  
未來現在，諸世界中，有天人受天福盡，有五衰相現，或有墮於惡道之者。

101.《涅槃經》「天人墮惡」之文：  
雖復得受梵天之身，乃至非想非非想天，命終還墮三惡道中。

102.《正法念處經》「從天生地獄」之文：  
無始生死中，業網覆世界。從天生地獄，從地獄生天。

103.《觀經》「此濁惡處」之文（一四四頁）：  
此濁惡處，地獄、餓鬼、畜生盈滿，多不善聚。願我未來，不聞惡聲，不見惡人。

104.《觀經》「擇生極樂」之文（一四五頁）：  
韋提希白佛言：「世尊，是諸佛土雖復清淨，皆有光明，我今樂生極樂世界阿彌陀佛所。」

105.《小經》「無三惡道」之文（六頁）：  
彼佛國土，無三惡道。其佛國土，尚無惡道之名，何況有實。

106.《小經》「無苦但樂」之文（四頁）：  
其國眾生，無有眾苦，但受諸樂，故名極樂。

107.《稱讚淨土佛攝受經》「無苦但樂」之文（一九頁）：  
無有一切身心憂苦，唯有無量清淨喜樂，是故名為極樂世界。

108.《小經》「殷勤三勸發願」之文（八、一○、一三頁）：  
眾生聞者，應當發願，願生彼國。  
聞是說者，應當發願，生彼國土。  
若有信者，應當發願，生彼國土。

109.《無量壽經》「過火往生」之文（一三三頁）：  
設有大火，充滿三千大千世界，要當過此，聞是經法，歡喜信樂，受持讀誦，如說修行。

110.《往生論註》「不實功德」之文（二三九頁）：  
凡夫人天諸善、人天果報，若因若果，皆是顛倒，皆是虛偽，是故名不實功德。

111.《往生論註》「三界顛倒虛偽」之文（二四○頁）：  
三界是顛倒相、虛偽相、污染相、破壞相、輪轉相、無窮相。

112.《往生論註》「三界流轉暗宅」之文（二四一頁）：  
三界是生死凡夫流轉之暗宅。

113.《往生論註》「三界有漏邪道」之文（二四三頁）：  
三界是有漏邪道所生，長寢大夢，莫知悕出。

114.《龍舒淨土文》卷一「唯心自性，大而不要」之文：  
唯心淨土，自性彌陀者，大而不要，高而不切，修未到者，誤人多矣。不若腳踏實地，持誦修行，則人人必生淨土，徑脫輪迴。與虛言無實者，天地相遠矣。

115.蓮池「為害非細」之文：  
輕談淨土，蔑視往生，為害非細。

116.蓮池「富貴所迷」之文：  
今生持戒修福之僧，若心地未明，願力輕微，又不求生淨土，是人來生，多感富貴之報，亦多為富貴所迷，或至造業墮落者。

117.截流「第三世怨」之文：  
修行之人，若無正信，求生西方，泛修諸善，名為第三世怨。

118.印光「善業不出輪迴」之文：  
世間善業，不出輪迴；若對信願具足之往生淨業，則彼善業，仍屬惡業。

119.印光「毒荼罪藪」之文：  
當須發決定心，臨終定欲往生西方。  
且莫說碌碌庸人之身，不願更受，即為人天王身，及出家為僧，一聞千悟，得大總持，大宏法化，普利眾生之高僧身，亦視之若毒荼罪藪，決定不生一念欲受之心。

120.印光「福大業大」之文：  
生死未了，福愈大則業愈大，再一受生，難免墮於地獄、餓鬼、畜生之三惡道中。若欲再復人身，再遇淨土，即生了脫之法門，難如登天矣。  
佛教人念佛求生西方，是為人現生了生死的。若求來生人天福報，即是違背佛教。如將一顆舉世無價之寶珠，換取一根糖吃，豈不可惜？

121.印光「生死不了，危險太大」之文：  
修行用功，原為了生死。生死不了，危險太大；  
輪迴未出，難免墮落。努力今生，以了生死。

122.印光「必墮惡道」之文：  
來生做人，比臨終往生還難。  
不生西方，將來必墮惡道。  
往生所得之利益，比得道更大。

123.印光「上根下根皆所攝」之文：  
上根如文殊普賢之儔，  
下根如五逆十惡之輩，  
皆為淨土法門所攝之機。

124.印光「等覺阿鼻皆須修」之文：  
上至等覺菩薩，下至阿鼻種性，皆須修習。  
未成佛前，仗以自修；已成佛後，賴以度世。

125.蓮池「多歧亡羊」之文：  
多歧亡羊，專注中鵠，心無二用，功戒雜施。

126.蓮池「安身立命」之文：  
寂滅淨土，乃當人安身立命處；  
遊子伶仃，唯有思歸一念而已。

127.印光「心心念念」之偈：  
心心只畏娑婆苦，念念思歸極樂鄉。

128.印光「須度我」之偈：  
如來拯濟無方，廣度眾生須度我。  
吾輩竛竮沒寄，不念彌陀更念誰。

129.印光「歸便得」之偈：  
應當發願願往生，客路溪山任彼戀；  
自是不歸歸便得，故鄉風月有誰爭？

# 肆、廣度十方眾生

⒈ 大乘法門必度眾生

⒉《大經》「廣度生死流」之偈（九七頁）：  
設滿世界火，必過要聞法，會當成佛道，廣度生死流。

⒊《易行品》「乘彼八道船」之偈（一九八頁）：  
乘彼八道船，能度難度海，自度亦度彼，我禮自在者。

⒋《莊嚴經》「酬願度生」之文：  
彼佛如來，來無所來，去無所去，無生無滅，非過現未來；但以酬願度生，現在西方。

⒌《莊嚴經》「我若成正覺」（二利圓滿）之偈：   
我若成正覺，立名無量壽，眾生聞此號，俱來我剎中；  
如佛金色身，妙相悉圓滿，亦以大悲心，利益諸群品。

⒍《大經》「第十一必至滅度願」（六五頁）：  
設我得佛，國中天人，不住定聚，必至滅度者，不取正覺。

⒎《大經》「第二二一生補處願」（六七頁）：  
設我得佛，他方佛土諸菩薩眾來生我國，  
究竟必至一生補處；  
除其本願自在所化，為眾生故被弘誓鎧，  
積累德本度脫一切，遊諸佛國修菩薩行，  
供養十方諸佛如來，開化恆沙無量眾生，  
使立無上正真之道。  
超出常倫諸地之行，現前修習普賢之德。  
若不爾者，不取正覺。

⒏《大經》「第二五說法如佛願」（六八頁）：  
設我得佛，國中菩薩不能演說一切智者，不取正覺。

⒐《大經》「第二一願成就文」（九八頁）：  
其有眾生生彼國者，皆悉具足三十二相

⒑《大經》「第二二願成就文」（九七頁）：  
彼國菩薩，皆當究竟一生補處；除其本願，為眾生故，以弘誓功德而自莊嚴，普欲度脫一切眾生。

⒒《大阿彌陀經》「皆令如佛」之文：  
三十二相，八十種好，皆令如佛。說經行道皆如佛。

⒓《大經》「華光出佛」之文（九○頁）：  
眾寶蓮華，周滿世界。一一寶華，百千億葉。其華光明，無量種色，青色青光，白色白光，玄黃朱紫，光色赫然，煒燁煥爛，明曜日月。一一華中，出三十六百千億光；一一光中，出三十六百千億佛，身色紫金，相好殊特；一一諸佛，又放百千光明，普為十方說微妙法。如是諸佛，各各安立無量眾生於佛正道。

⒔《如來會》「現往東方」之文：  
是諸佛等，現往東方為人說法，皆為安立無量有情於佛法中。  
南西北方，四維上下，亦復如是。

⒕《楞伽經》「極樂界中出」之偈：  
十方諸剎土，眾生菩薩中，  
所有法報佛，化身及變化，  
皆從無量壽，極樂界中出。

⒖《往生論》「示佛法如佛」之偈（二一四頁）：  
何等世界無，佛法功德寶，  
我願皆往生，示佛法如佛。

⒗《往生論註》「正隨依轉」之文（二九三頁）：  
偈言「究竟如虛空，廣大無邊際」。  
彼中眾生，住如此量中，志願廣大，亦如虛空，無有限量。  
彼國土量，能成眾生心行量，何可思議！

⒘《往生論》「園林遊戲」之文（二二六頁）：  
以大慈悲觀察一切苦惱眾生，示應化身，迴入生死園煩惱林中，遊戲神通，至教化地，以本願力迴向故。

⒙《往生論註》「園林遊戲」釋文（三三三頁）：  
「示應化身」者，如《法華經》普門示現之類也。  
「遊戲」有二義：  
一者自在義。菩薩度眾生，譬如獅子搏鹿，所為不難，如似遊戲。  
二者度無所度義。菩薩觀眾生，畢竟無所有。雖度無量眾生，而實無一眾生得滅度者。示度眾生，如似遊戲。  
言「本願力」者，示大菩薩於法身中，常在三昧，而現種種身、種種神通、種種說法，皆以本願力起。譬如阿修羅琴，雖無鼓者，而音曲自然。

⒚《觀經疏》「還相迴向」之文（六五九頁）：  
言「迴向」者，生彼國已，還起大悲，迴入生死，教化眾生，亦名「迴向」也。

⒛《法事讚》「還來穢土」之偈（七五九頁）：  
誓到彌陀安養界，還來穢國度人天；  
願我慈悲無際限，長時長劫報慈恩。

21.《往生禮讚》「自信教人信」之偈（八七七頁）：  
自信教人信，難中轉更難，大悲傳普化，真成報佛恩。

22.蓮池「度脫眾生」之文：  
既生本國，得無生忍已，還入生死，以無數方便，大作佛事，度脫眾生。

23.蕅益「自度度他」之文：  
眾生生極樂，即生十方；  
見阿彌陀佛，即見十方諸佛；  
能自度，即普利一切。

24.徹悟「三際同時」之文：  
念佛時即見佛時，亦即成佛時；  
求生時即往生時，亦即度生時。  
三際同時，更無前後。

✽印光法語：

25.欲利他，先須自利。  
若非自己先出生死，何能度彼生死眾生？  
自己在苦海中未出，何能遍救苦海之人。

26.求生西方方能宏法利生。  
只怕不成佛，勿愁佛不會說法。

27.使如來不開此法，則末法眾生，無一能了生死者。

28.淨土一法，乃十方三世一切諸佛，  
上成佛道，下化眾生，成始成終之總持法門。

29.成就一人往生淨土，即是成就一眾生作佛。  
此等功德，何可思議！

30.暢如來出世之本懷，  
開眾生歸元之正路。

31.一切法門，無不從此法界流；  
一切行門，無不還歸此法界。

32.九界眾生離此法，上不能圓成佛道；  
十方諸佛捨此法，下不能普利群生。